Sigerswâld (Opsterlân)

Sigerswâld is in lintdoarp yn 'e gemeente Opsterlân. It doarp wurdt troch in wei en in feart yn twaën dield. Oan de grins mei Oerterp leit oan De Mersken de Mersker Heide. By Sigerswâld hearre ek nog twa lânlike dielen, de Boerestreek (rjochting Oerterp) en de Mjûmer (noardeastlik fan de Bakkefeanster heide).

Sigerswâld hat  ()https://opendata.cbs.nl/statline ynwenners.

 Skiednis 
De namme komt faaks fan de eigennamme Siger en bosk, dat grif in broekbosk west hat. Troch de muontsen út it kleaster fan Smelle Ie waard hjir yn de midsiuwen turf stutsen. Dy wurken en wennen yn in úthôf op it Foarwurk. Yn ien fan de âldste akten dy't bekend binne, akkordearren se mei de boeren oer it kearen fan it wetter fan it Alddjip en de langte fan de ûngetiid. Om 1250 hinne waard der yn Sigerswâld in tsjerke boud. 
Neffens guon boarnen wie de Drachtster Kompanjonsfeart om 1664 hinne oer Sigerswâld trochlutsen nei Bakkefean. Yn 1744 wie de feanterij by Sigerwâld dien. Tusken 1950 en 1960 is de feart dêr wer ticht smiten, yn deselde tiid dat De Mersken en in stik fan it Skar omset binne ta greide en boerelân.

De oarspronklik oan de apostel Jakobus wijde midsiuwske tsjerke fan Sigerswâld waard yn 1909 ôfbrutsen, doe't oan de Binnenwei in nije herfoarme tsjerke boud waard. Op it tsjerkhôf is noch dúdlik te sjen wêr de âlde tsjerke stie.

Sigerswâld wie eartiids út trije ferskillende mienskippen opboud: Fryske Peallen, It Foarwurk en de Fryske Wylp. Yn 1953 waard Fryske Peallen mei stikken fan Oerterp in selsstannich doarp. 

 Mienskip 
De Uthôf is it doarpshûs fan it doarp, dêr't it yn 1879 stifte Doarpsbelangen gearkomt. 
Sigerswâld hat har eigen kabelnetwurk, dat yn 1998 oanlein is.

 Tsjerken 
Sigerswâld hat twa tsjerken.
 Kristlik-Grifformearde Tsjerke Sigerswâlde-De Wylp

 Protestantske Gemeente De Wylp-Sigerswâld

 PKN It Keningsfjild

 fuortsette Grifformearde Tsjerke Fryske Peallen-Sigerswâld

 Skoallen 
Sigerswâld hie oant 2012 noch twa basisskoalle en hjoed-de-dei gjin ien mear. It Bijehûs is it pjutteboartersplak.

 Kristlike basisskoalle De Foarikker 
Yn 1922 waard de skoalle oprjochte as School met den Bijbel troch de evangelist Everhardus van Aken, dy't in soad foar de earme heidsjers dien hat. De skoalle waard yn 1984 ferboud en hat yn dy snuorje de namme KBS De Foarikker krige.De School, De Foarikker.nl, rieplachte op 30 april 2014. Maaie 2014 waard bekend dat de skoalle op 31 july 2014 ticht gie fanwegen te min learlingen. De skoalle fusearre mei CBS 'Betrouwen' yn Bakkefean.CBS de Foarikker Siegerswoude sluit haar deuren, De Woudklank.nl, sjoen op 20 maaie 2014.

 Iepenbiere basisskoalle 't Foarwurk 
Fan 1922 oant 2012 koe der yn Sigerswâld iepenbier ûnderwiis folge wurde oan 't Foarwurk. Te min learlingen wie de reden dat de skoalle yn augustus 2012 slute moast en fusearre mei de iepenbiere basisskoalle 'De Skâns' yn Fryske Peallen. Gearwurkjen tusken 't Foarwurk en De Foarikker as brede skoalle krige te min stipe fan de âlders fan de bern fan de twa skoallen.Ouders keren brede school in Siegerswoude, Foarwuk sluit, 01-02-2012, De Woudklank, rieplachte op 30 april 2014. it skoalgebou oan It Foarwurk datearre út 1922.

 Ferienings 
Der binne fiif buertferienings: 'Foarút', 'Om de Waskmer', 'Klauwertsbrêge', 'Mei inoar Ien', 'Rûnom de skoalle'.

 Iisklub Iisnocht
 Kuorbalferiening FKK (Foarwurker Kuorbal Klub)

 Befolkingsferrin 
 Jier   1755  1840  1946*  1954  1959  1964  1969  1973  2005  Ynwenners  122  210  1511*  1074  983  925  880  856  875 Jier  2015  2020 Ynwenners  830  830

(*) mei Fryske Peallen

 Eveneminten 
 Northern Prog Fest

 Vroeg op Stap 
In aksje mei de namme Vroeg op stap fan de froulju Gorter en Loonen út Sigerswâld smiet yn 2008 56.000 hantekens op. De froulju woene mei de aksje foarinoar krije dat de jongerein sneonstejûnen earder te stappen giene. De hantekens waarden 2008 oanbean oan de Twadde Keamer.

 Bustsjinst 
De busline troch Sigerswâld wurdt fersoarge troch Qbuzz. De folgjende line rydt troch Sigerswâld:

 Line 14 Drachten - Easterwâlde fia Bakkefean: Drachten - Oerterp - Fryske Peallen - Foarwurksterbrêge - Bakkefean - Wynjewâld - Donkerbroek - Easterwâlde


 Strjitten 
Beakendyk, Binnenwei, Boskwei, Bremerwei, De Mersken, Dwarswyk, Foarwurk, Grinzerleane, Klauwertswei, Langpaed, Middenwei, Skieppedrift, Skoallelân, Taeijewyk, Uthôf, Van Akenwei, Van Houtenwei, Waskmerwei.

 Sjoch ek 
 Fryske doarpen.

 Keppeling om utens 
 Webstee VKC.


Kategory:Doarp of stêd yn Opsterlân